Ouessant

Ouessant uhartea (, , ) Bretainiako Finistere departamentua edo Bro Leon eskualde historikoaren parte da.

 Geografia 
Bretainiako kostaldetik 20 kilometro mendebalderantz dagoen uhartea eta eta hainbat uharte txikiagok inguratzen dute, Keller eta Kadoran uharteek besteak beste. Itsaso Zeltikoa eta Bizkaiko Golkoaren arteko mugan kokaturik dago.

8 kilometro luze eta 3 kilometro zabal dituen harkaitza da, guztira 15 km2-ko azalera duena.

Ouessant, Molène eta Sein uharteak Armorika Eskualdeko Parke Naturalaren barnean sartzen dira. Horretaz aparte 1988an UNESCOk Biosfera Erreserba izendatu zituen.

 Historia 
Itsasoari loturiko historia izan du uharteak eta jarduera ekonomiko nagusia arrantza izan da.

Bigarren Mundu Gerran alemaniar naziek radar bat instalatu zuten bertan eta aliatuek eraso egin eta suntsitu egin zuten.

1978ko urriaren 16an Amoco Cadiz petroliountziak istripua izan zuen eta eragindako marea beltzak hondamendi ekologiko handia eragin zuen.

 Kultura 
2007an Eskoziar liburu jaialdia ospatu zen uhartean eta ordutik aurrera harreman sendoak eratu dira eskoziarrekin, uharteak bere tartan diseinu berezia sortzerainokoak.

 Fauna 
Uhartearen isolamenduak hainbat animalia berezi sortarazi ditu. Aipagarriena Ouessanteko ardia da, buztan motzeko ardi mota bat, erromatarren garaian Europa guztian hedatua zegoena, baina gaur egun uharte isolatu bakanetan mantzentzen dena.

Erle ilun endemikoa ere badago. Pestizida eta parasitoekiko erresistentzia handia du eta Frantzia mendebaldean sartzeko ahleginetan dabiltza.

 Administrazioa 
 Auzapezen zerrenda Agintealdia  Auzapeza  Alderdia  1790 - 1792  Michel Bon    1792  Auguste Bruno de la Salle    1849 - 1865  Joseph-Marie Le Louet    1865 - 1866  Louis-Marie Malgorn    1866 - 1878  Adolphe Belain La Motte    1878 - 1884  Jean-Louis Stéphan    1884 - 1914  Jean-Marie Malgorn    1914 - 1919  Hippolyte Malgorn    1919 - 1927  Paul Cain    1927 - 1935  Paul Stéphan    1935 - 1940  Jean-Louis Le-Breton    1940 - 1944  Jean-Marie Creac’h    1944  Jean Masson    1944 - 1945  Alphonse Jacob    1945 - 1951  Jeanne Berthelé    1951 - 1965  François Lucas    1965 - 1983  Marcel Ticos    1983 - 1989  Paul Vaillant    1989 - 1995  Michelle Malgorn    1995 -       Denis Palluel  Frantziako Alderdi Sozialista

 Iruditegia 

 Kanpo estekak 
 Ouessanteko Udal webgunea 
 Ousssanteko Turismo Bulegoaren webgunea  

Kategoria:Finistèreko uharteak
Kategoria:Frantziako biosfera erreserbak